Na temelju članka 54. stavak 1. Zakona o ustanovama („Narodne novine“, br. 76/93., 29/97., 47/99., 35/08.), članka 98. stavak 3. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 05/12., 16/12., 86/12., 126/12., 94/13. i 152/14.) i članka 210. Statuta, Školski odbor Srednje škole Bartula Kašića Pag, na sjednici održanoj 4. studenog 2015. godine, donio je prijedlog

 Statutarne odluka o izmjenama i dopunama

 Statuta Srednje škole Bartula Kašića Pag

 Članak 1.

 U Statutu Srednje škole Bartula Kašića Pag, KLASA: 003-05-01/15-01/3, URBROJ: 2198-1-68-01-15-01, od 18. travnja 2015. godine, članak 121. mijenja se i glasi:

***IZOSTANCI UČENIKA***

1. Izostanke s nastave i drugih oblika odgojno-obrazovnog rada roditelji učenika su dužni opravdati.
2. Opravdanim izostankom smatra se izostanak za koji je razredniku dostavljena liječnička ispričnica ili ispričnica nadležne institucije, koju je potpisao i roditelj.
3. Opravdanim izostankom smatra se izostanak s nastave za koji je roditelj unaprijed tražio i dobio odobrenje i to:

- u hitnim slučajevima usmeno od nastavnika za izostanak s njegova sata;

- pisano od razrednika za izostanak do 3 radna dana, pisani zahtjev se podnosi najmanje 3 dana prije dana izostanka;

- od ravnatelja za izostanak do 7 radnih dana, pisani zahtjev se podnosi najmanje 7 dana prije dana izostanka;

 - od nastavničkog vijeća za izostanak do 15 radnih dana, pisani zahtjev se podnosi najmanje 15 dana prije dana izostanka.

(4) Tijekom školske godine roditelj može osobno (neposrednim dolaskom ili telefonom) ili

pisanim putem opravdati izostanak svog djeteta za koji nije dostavljena ispričnica iz stavka 2. ovoga članka u trajanju od najviše tri radna dana, koji ne mogu biti uzastopni.

 Članak 2.

 Članak 122. mijenja se i glasi:

***IZVJEŠĆIVANJE O IZOSTANCIMA UČENIKA***

1. Ako učenik ne dolazi redovito na nastavu ili ne izvršava druge školske obveze, razrednik će najkasnije u roku od sedam dana zatražiti od roditelja objašnjenje o razlozima učenikovog neizvršavanja obveza.
2. Pod neredovitim pohađanjem nastave smatra se neopravdani izostanak od tri radna dana neprekidno ili osam dana s prekidima tijekom mjeseca.
3. Roditelji su dužni obavijestiti školu o razlogu izostanka učenika najkasnije drugi dan nakon izostanka, te su dužni opravdati izostanak učenika najkasnije pet dana od dana povratka učenika na nastavu.

Članak 3.

 U članaku 164. stavak 2. mijenja se i glasi:

(2) Roditelji su dužni brinuti se za učenikovo redovito pohađanje nastave i izvršavanje

 učeničkih obveza, te su dužni obavijestiti razrednika o razlozima izostanka učenika i

 opravdati izostanak učenika na način predviđen člancima 121. i 122. ovog statuta.

 Članak 4.

 U članaku 211. stavak 2. mijenja se i glasi:

(2) Stupanjem na snagu ovoga Statuta prestaje važiti Statut škole KLASA: 602-03/11-01/296;

 URBROJ: 2198-1-68-01/12-01 od 27. travnja 2012. godine i Statutarna odluka o

 izmjenama i dopunama Statuta Škole, Klasa:602-03-01/12-01/114, Urbroj:2198-1-

 - 68-01/12-01 od 30. siječnja 2013. godine.

 Članak 5.

1. Ova Statutarna odluka o izmjenama i dopunama Statuta stupa na snagu osmog (8) dana od dana objave na oglasnoj ploči škole.

KLASA: 003-05-01/15-01/3

URBROJ: 2198-1-68-01-15-02

U Pagu, 4. studenog 2015.

PREDSJEDNIK ŠKOLSKOG ODBORA

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 **Branko Tičić**

Ova statutarna odluka objavljena je na oglasnoj ploči Škole \_\_\_\_\_\_\_\_\_ 2015. godine, a stupila je na snagu \_\_\_\_\_\_\_\_\_\_\_\_\_\_ 2015. godine.

 RAVNATELJICA

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Milena Čemeljić, prof.**